**[Na naraven način zoper brazgotine](http://www.ognjic-logatec.si/uporabni-nasveti/na-naraven-nacin-zoper-brazgotine)**

Brazgotine so navadno odraz naše preteklosti. Na nekatere smo ponosni, nekaterih pa se sramujemo ali pa na njih gledamo z žalostjo. Lahko pa nam kvarijo izgled in jih želimo zmanjšati ali pa povsem odstraniti. Z veliko mero vstrajnosti jih lahko zmanjšamo ali pa celo povsem odstranimo s povsem naravnimi pripravki.

Brazgotina je čvrsto vezivo ali nevroglija, ki nadomešča s poškodbo ali boleznijo uničeno normalno tkivo. Je rezultat biološkega procesa zdravljenja poškodbe, ki je lahko trajen ali začasen. Med seboj se brazgotine razlikujejo po vsebnosti kolagena, sestavljene pa so enakega tkiva z drugačnimi proteinskimi vlakni.

Takšen predel kože je bolj občutljiv na sončne žarke, je brez žlez znojnic in lasnih foliklov.

Med brazgotine spadajo tudi strije, ki nastanejo zaradi prehitrega raztezanja kože.

Na srečo pa obstajajo naravni pripravki, s katerimi lahko uspešno zmanjšamo ali pa v celoti odpravimo brazgotine. Kljub vsemu pa moramo biti pri tem vztrajni, saj spremembe ne pridejo čez noč.

**Eterično olje sivke** nanesemo direktno na brazgotino in ga s krožnimi gibi vmasiramo. Sčasoma se bo brazgotina zmanjšala.

**Laneno olje** pospeši celjenje kože in posledično zmanjša brazgotine. Večkrat na dan nanesemo olje na predel poškodbe ali na brazgotino. Enako dobro učinkujejo tudi oljčno, konopljino, jojobino in mandljevo olje. Lahko jih tudi zmešamo med seboj za sinergistično delovanje.

**Vitamina E in K** učinkovito zmanjšujeta brazgotine in gube.

**Domač med** prav tako nanesemo na brazgotine, ki bodo počasi zbledele in izginile.

To je samo nekaj sestavin, ki jih lahko uporabimo za zmanjševanje in odpravljanje brazgotin. Vsekakor pa ni vsaka brazgotina grda, v vsakem primeru pa je bolje, da se izognemu nastanku novih.